Palaco de la Muziko de Valencio

ISO La Palaco de la Muziko de Valencio (valencie kaj oficiale Palau de la Música i Congressos de València) estas aŭditorio kaj kongresejo situanta en la urbo Valencio (Hispanio), en la malnova kuŝejo de la rivero Turia. Ĝi estas la sidejo de la Orkestro de Valencio kaj de la Municipa Bando de Valencio. Historio La konstruadon decidis la Urbestraro de Valencio kaj ĝi estis inaŭgurita la 25-an de aprilo 1987. La ĉefa arkitekto de la konstruaĵo estis José María García de Paredes. En 2003, la konstruaĵo ricevis gravan subteran pligrandigon desegnitan de Eduardo de Miguel por aldoni provludejojn, administrejojn kaj stokejojn ne difektante la ĉirkaŭajn ĝardenojn. Inter 2019 kaj 2023 la konstruaĵo restis fermita pro riparoj en la tegmentoj de ties ĉefaj salonegoj. En la jaro 1993, la palaco gastigis la 78-an Universalan Kongreson de Esperanto, kiu kunvenigis 1 863 esperantistojn el la tuta mondo. Salonegoj La komplekso havas plurajn salonegojn por muzikaj aŭdiencoj, kongresoj kaj ekspozicioj: Sala José Iturbi: La ĉefa simfonia salonego kun kapablo por proksimume 1 790 spektantoj. Sala Joaquín Rodrigo: Salonego por ĉambra muziko kaj recitaloj kun kapacito por 420 homoj. Salas Martín y Soler kaj Lucrecia Bori: Malgrandaj salonegoj (ĉ. 100 personoj) por prelegoj, kunsidoj kaj malgrandaj ekspozicioj. Vidu ankaŭ UK 1993